# Albert Forns i Canal

Albert Forns i Canal (Granollers, 8 d'abril de 1982) és un periodista, escriptor i poeta català. Especialitzat en periodisme digital, ha treballat en institucions culturals com el CCCB.
Destaca per haver guanyat el Premi Documenta de narrativa amb la seva primera novel·la, Albert Serra (la novel·la no el cineasta), en què l'autor reflexiona sobre alguns aspectes de l'art contemporani barrejant ficció, periodisme i assaig, i on apareixen també altres artistes catalans destacats com Barceló o Dalí, i escriptors com Enrique Vila-Matas. La tardor de 2013 va rebre una beca de l'Institut Ramon Llull per anar a una residència d'escriptors del nord de l'Estat de Nova York que forma part del centre d'arts internacional OMI, per preparar la seva segona novel·la, Jambalaia, primer premi Anagrama de novel·la en català, que fou publicada el 2016. El llibre explora la relació entre la vida de l'escriptor i la literatura, fent una recerca sobre els mecanismes de l'autoficció. El 2020 va guanyar el Premi Sant Joan de narrativa amb la novel·la Abans de les cinc som a casa..

## Obres publicades

* 2007 - Busco L que em gemini (poemari)
* 2013 - Ultracolors (poemari)
* 2013 - Albert Serra (la novel·la, no el cineasta) (novel·la)
* 2016 - Jambalaia (Anagrama)
* 2020 - Abans de les cinc som a casa (novel·la, Edicions 62 agost 2020)
* 2023 - El cel ens va caure al damunt, Granollers (Edicions 62)

## Premis i reconeixements

* 2006 - Nostra Senyora del Carme de Poesia del Vallès Oriental
* 2009 - Pere Badia de poesia de Torredembarra
* 2012 - Premi Documenta de narrativa per Albert Serra (la novel·la, no el cineasta)
* 2016 - Premi Anagrama de novel·la en català per Jambalaia
* 2020 - Premi BBVA Sant Joan de narrativa per Abans de les cinc som a casa

## Referències

* ↑ «Ultracolors». web. [Consulta: 23 març 2013].
* ↑ «Albert Forns, Premi Documenta». Telenotícies. TV3, 22-03-2013. [Consulta: 23 març 2013].
* ↑ «Albert Forns viaja a la figura del productor Albert Serra en 'La novel·la, no el cineasta'». La Vanguardia, 19-03-2013 [Consulta: 21 març 2013].
* ↑ Soler, Esteve «Albert Forns, al Centre d'Arts Internacional». [Consulta: 9 novembre 2013].
* ↑ Muntada, Lluís «Un narrador calidoscòpic». L'Avenç, 2-2017, pàg. 58-59.
* ↑ Basagaña, Laura. «Albert Forns: “He acabat súper fan d'Albert Serra”». Núvol, 19-03-2013. [Consulta: 23 març 2013].
* ↑ «Albert Forns guanya el 40è premi Sant Joan de literatura amb 'Abans de les cinc som a casa'». [Consulta: 2 juliol 2020].
* ↑ «Forns, Albert al qui és qui del web de la Generalitat de Catalunya». Web. Generalitat de Catalunya, 01-03-2013. [Consulta: març 2013].
* ↑ Vidal, Jauem «La trobada de dos ‘Alberts'». El Punt Avui, 20-03-2013 [Consulta: 25 març 2013].
* ↑ «Albert Forns, primer Premi Anagrama de Novel·la amb "Jambalaia"». 324.cat, 18-01-2016 [Consulta: 19 gener 2016].
* 1 2 «Albert Forns obté el BBVA Sant Joan amb un tribut al dietarisme» (en català). [Consulta: 1r juliol 2020].
* ↑ «Albert Forns guanya el Premi Documenta amb 'Albert Serra (la novel·la no el cineasta)'». Diari Ara [Barcelona], 26-11-2012. ISSN: 2014-010X.
* ↑ «Albert Forns gana el primer premio Anagrama de novela en catalán» (en castellà). La Vanguardia, 18-01-2016. [Consulta: 18 gener 2016].

## Enllaços externs

* Web oficial